google/wiki40b huggingface dataset:
Kongeloven

Kongeloven (Lex Regia) var det dansk-norske eneveldets rettslige grunnlag og er datert 14. november 1665.

Innhold

Loven fastsatte den kongelige arvefølgen og formaliserte kongens eneveldige makt. Den presiserte den forfatningsendringen som skjedde i Kongeriket Danmark og Kongeriket Norge ved et statskupp gjennomført av Kongen i 1660 og bekreftet gjennom Enevoldsarveregjeringsakten i 1661, som avskaffet stendenes innflytelse på riksstyret gjennom det gamle (danske) Riksrådet, valgmonarki og håndfestninger som begrenset Kongens makt. Med forfatningsendringen ble det slutt på adelens politiske makt i Danmark.

Bakgrunn

En viktig forutsetning for forfatningsendringen var riksrådets og dermed adelens tap av kontroll over hæren under Karl Gustav-krigene (1657–60).
Kongeloven var skrevet i 1661 av Peter Schumacher (adlet Griffenfeld i 1671), men ble undertegnet av kongen først i 1665. Kongeloven ble holdt hemmelig til etter tronskiftet i 1670 og den ble trykt i 1709. 
Kongeloven bygger på naturrettslige doktriner og er, hva innholdet angår, uten sidestykke, da det neppe finnes noen annen forfatning som har tillagt kongen en så ubegrenset makt. I loven heter det at Kongen skal «holdes og aktes for det ypperste og høyeste hode her på jorden, over alle menneskelige lover, og .. ingen .... over seg ... uten Gud alene».
Kongeloven ble aldri formelt bekreftet på Island.

Opphør

Kongeloven gjaldt i Norge frem til Norges grunnlov kom i 1814, og i Danmark frem Danmarks grunnlov kom i 1848. I Danmark er imidlertid to paragrafer forblitt gjeldende: § 21, som krever den utøvende makts tillatelse til prinser og prinsessers utreise og ekteskap, og § 25, som gir dem rett til å unnsi seg rettergang og vidnesbyrd ved de alminnelige domstoler.
Orodaliscus

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Artene lever i den Palearktiske økosonen.
SCID-I

Structured Clinical Interview for DSM-IV Axis I Disorders (SCID-I) er et diagnoseverktøy som blir benyttet for å skille mellom alvorlige mentale forstyrrelser (DSM-IV Akse I) og personlighetsforstyrrelser (Akse II). Det finnes mer en 700 publiserte studier hvor SCID har vært tatt i bruk som diagnoseverktøy. Store deler av denne litteraturen har vært oversatt fra engelsk til andre språk, deriblant dansk, fransk, tysk, gresk, hebraisk, italiensk, portugisisk, spansk, svensk, tyrkisk og zulu.
En SCID-I undersøkelse av en pasient tar mellom 1 og 2 timer, avhengig av kompleksiteten i den psykiatriske historien og pasientens evne til klart å beskrive utslagsgivende hendelser og tidligere symptomer. Den samme undersøkelsen på en ikke-psykiatrisk pasient tar 1/2 til 1 1/2 time. En SCID-II personlighetsundersøkelse tar mellom 1/2 og 1 time.
Verktøyet er utviklet for å bli administrert av en klinikk-lege eller opptrenet helsepersonell innenfor mentale lidelser, f.eks. en psykolog eller sosialarbeider. Ideelt sett burde dette være noen som har erfaring med å utføre ustrukturerte diagnostiske evalueringer basert på open-ended questioning. I forskningsøyemed har likevel enkelte ikke-kliniske forskningsassistenter, som har omfattende erfaring med dette studiet eller på annet vis utviser kompetanse, blitt opplært til å bruke SCID. Dess mindre klinisk erfaring og spesifikk utdannelse den poensielle intervjuer hadde, desto mer trening var påkrevet.
Spøkelsefortelling

Spøkelsefortelling er enhver form for litterær tekst, eller drama, som omhandler et spøkelse, eller benytter som forutsetning muligheten av et spøkelse, eller figurenes tro på dem. Spøkelset kan opptre av seg selv eller bli påkalt av en form for magi. Knyttet til spøkelset er forstillingen om «det hjemsøkte», hvor det overnaturlige enheten er knyttet til et sted, et objekt eller en person.
I dagligtale kan betegnelsen «spøkelsefortelling» referere til enhver form for skremmende eller grøssende fortelling. I smaler forståelse er spøkelsefortellingen blitt utviklet i novelleformatet. Det er en form litteratur om det overnaturlige, og framstår som en egen sjanger med særskilte gjenkjennende virkemidler, og er ofte preget av elementer som skal skremme eller gi grøss hos leseren eller tilhørerne. Mens de fleste spøkelsefortellinger ofte har til hensikt å være skremmende, kan de ha blitt skrevet for å tjene andre hensikter, fra komedie til moralistiske fortellinger. Spøkelsene opptrer ofte i fortellingen som en slags vokter eller som en profet for hva som skal skje. Storhetstiden til spøkelsefortellinger var i romantikkens tradisjon på den gotiske roman på 1700- og 1800-tallet, særlig i Storbritannia og USA. Den amerikanske forfatteren Edgar Allan Poe (1809-1849) står som en representant for denne utviklingen. Moderne spøkelsefortellinger er gjerne preget av denne tiden og framstår gjerne som noe gammeldagse. Troen på spøkelser er funnet i alle kulturer rundt om i verden, og således kan spøkelsefortellinger bli formidlet både i skriftlig som muntlig.

Folkelig

Spøkelser er en del av folkelig tradisjon, og forekommer i både myter, sagn og legender over hele verden. I noen kulturer skilte en mellom avdødes ånder, som ble regnet som en del av tilværelsen, og mere uforklarlige åndsmakter. Noen religioner hadde ikke åndene med som en del av sin lære, og bekjempet fenomenet. Tradisjonene ble derfor gjerne holdt vedlike i en muntlig fortellertradisjon og gjerne samlet inn og skrevet ned flere hundreår senere, med de endringer som da hadde funnet sted.

Litterært grep

Forfattere som William Shakespeare benyttet spøkelse og avdødes ånder som ett av flere litterære kunstgrep, men i Hamlet er spøkelset ikke mer enn en katalysator for handlingen, ikke hovedpoenget og dramaet er således ikke en utpreget spøkelsefortelling.
Litterært var spøkelseshistorien en del av en sjanger som ble dyrket av forfattere som Charles Dickens, Edgar Allan Poe, Guy de Maupassant med flere. Spøkelseshistorien, ofte som novelle, hadde en glansperiode i den gotiske roman, og oppnådde stor popularitet. Noen få forfattere skriver fortsatt bøker i denne tradisjonen.
I dag kalles den tilsvarende sjangeren for grøsser og kommer både som seriøse bestselgere og som kiosklitteratur. Filmindustrien har også tatt den opp. En noe spesiell variant er når gamle hus har spøkelser som en del av innboet ved at huset er hjemsøkt. Slike gjengangere er heller ikke ukjente i Norge, jf. munken i Nidarosdomen.
ScummVM

Spill støttet av ScummVM

Ikke alle spillene er fullførbare eller i det hele tatt spillbare. Noen av dem er desidert under sterk utvikling. For en komplett og oppdatert liste,
se den offisielle ScummVM kompatibilitetslisten.

Tillegg av AGI motor

Den 2006-05-24 ble Adventure Game Interpreter motoren lagt til. Den er basert på Sarien kode, en AGI tyder, som dessverre er utdatert og kjent for å være ustabil på mange måter (som nå er løst i den nye ScummVM motoren=. ScummVMs AGI motor er i et tidlig stadium av konvertering til C++ og blir forbedret på mange måter. Sarien prosjektet stoppet utviklingen, og fortsatte utviklingen av ScummVMs AGI motor. Det har også vært diskusjoner om å muligens integrere TrollVM prosjektet inn i ScummVM, for å spille Sierra spill fra før AGI perioden.

Få tak i spillene

På grunn av opphavsrettrestriksjoner, så inkluderer ScummVM ikke spilldata, og dermed må brukere selv eie kopier av spillene. Alderen på den originale utgivelsen betyr at mange av dem er tilgjengelig i relativt billige samlinger, slik som LucasArts Classics collection.
Under utviklingssyklusen som ledet opp til 0.5.0 utgivelsen 2. august 2003, spillutvikler Revolution Software ikke bare hjalp ScummVM utviklerne med å legge til støtte for adventure spillet deres Beneath a Steel Sky ved å gjøre tilgjengelig den originale kildekoden, men bestemte seg også for å spille både CD og diskett versjonen av spillet som freeware, tilgjengelig for nedlasting på ScummVMs nettside. Noen få måneder senere gjorde eierne av Flight of the Amazon Queen det også til freeware på tilsvarende måte.
Dessverre virker ikke filmsnuttene fra Broken Sword 1 og 2 direkte ved bruk. Dette er på grunn av at de er kodet i Smacker formatet, som påkrever spesialisert programvare for å bli dekodet. RAD Game Tools er ikke villige til å åpne opp eldre versjoner av Smacker videoformatet, og har spurt ScummVM teamet om å ikke reverse engineere det. Revolution Software har heldigvis tillatt å gjøre re-enkodede versjoner av disse filmsnuttene tilgjengelig på ScummVMs nettside.
Junior (navn)

Etymologi

Junior har opprinnelse i latinske iunior, «yngre», en komparativ form av iuvenis, «ung (mann)». Junior ble først brukt som en kallenavn på gutter som hadde samme navn som sin far, men har senere også blitt brukt som et selvstendig navn.
Rotax

BRP-Rotax GmbH & Co KG (2008–20016: BRP-Powertrain GmbH & Co. KG), bedre kjent som Rotax, er en østerriksk motorprodusent, grunnlagt i 1920 i Dresden, Tyskland.  Driften ble flyttet til Wels, Østerrike i 1943 og til slutt til Gunskirchen (også i Østerrike) i 1947. I 1959 slo Rotax seg sammen med det Wien- baserte Lohner-Werke, en togvogn- og bilprodusent.
I 1970 ble Lohner-Rotax kjøpt opp av Bombardier, som tillot Rotax å fortsette sin utvikling av motorsykkelmotorer.
Firmaet utviklet bare totakts motorer inntil 1982, da de startet produksjonen av firetaktsmotorer og flymotorer. Andre viktige datoer: 1962 da den første Rotax-motoren ble installert i en snøscooter og 1989 da Rotax mottok typesertifisering for sin 912 A-flymotor.
Minhou

Minhou (kinesisk: 闽侯县; pinyin: Mǐnhòu Xiàn) er et fylke i byprefekturet Fuzhou i provinsen Fujian i Folkerepublikken Kina. I 1999 hadde det et folketall på 612 940 innbyggere. Minhou har et areal på 2133 km².
Språket fuzhouhua tales i området.
Cyrtonogetus

Utbredelse

Arten er utbredt på New Zealand.
Jeanne Moreau

Bakgrunn

Jeanne Moreau var datter av Katherine (født Buckley), en danser som opptrådte på Folies Bergère (død 1990), og av Anatole-Désiré Moreau, en gastronom-restauratør (død 1975). Moreaus far var fransk, og moren var engelsk fra Oldham i Lancashire og av delvis irsk avstamning. Moreaus far var katolikk, og moren, som opprinnelig var protestant, konverterte til katolisismen da de giftet seg.
Moreau studerte fra 1946 ved konservatoriet i Paris og fortsatte sin utdannelse fra 1948 til 1952 ved Comédie-Française, der hun ble kjent med det høyere klassiske teater.

Karriere

Hun debuterte både på scenen og i filmen i 1948. Mens hennes teaterkarriere omgående ble en stor suksess, blant annet ved Comédie-Française, hadde hun ikke så umiddelbart fremgang på filmlerretet. Moreau hadde et furtent uttrykk og mørke skygger under øynene, og ble ikke oppfattet som fotogen. Gjennombruddet kom med Heisen til skafottet der Louis Malle brukte naturlig lys og lot henne opptre med lite sminke slik at hennes uttrykksfulle ansikt kom til sin rett.
Hun var imidlertid en av de mest populære filmstjernene i 1950- og 1960-åra, og regnes som en av de førende franske karakterskuespillere. I 1962 spilte hun i det melankolske trekantdramaet To menn og en kvinne.
Moreau spilte i filmer med mange kjente filminstruktører, som Francois Truffaut, Louis Malle, Jacques Becker, Roger Vadim, Michelangelo Antonioni, Jean-Luc Godard, Peter Brook, Orson Welles, Luis Buñuel, Jean Renoir, Marguerite Duras, André Téchiné, Rainer Werner Fassbinder, Luc Besson, Billy Hopkins og François Ozon.
I Frankrike var hun også populær som sanger og fikk i 1964 Grand Prix du Disque.
Hun var aktiv til få år før sin død.
NM i bryting 1957

NM i bryting 1957 ble arrangert i Kristiansund 16.-17. mars og Oslo 23.-24. mars. Arrangører var Norges Bryteforbund og IL Braatt. Kongepokalen ble vunnet av Kjell Steen-Nilsen.
Origenes

Livsløp

Origens kom fra en kristen familie, og i hjemmet fikk han undervisningen til å bli en grammaticus. Origenes hadde en sterk glød for å lære og forstå, dette gjaldt også hans forhold til martyriet, trolig grunnet farens skjebne. Keiser Septimius Severus som hersket over Egypt på denne tiden forbød i år 202 omvendelse til kristendommen. Da Origenes var 17 år gammel, ble faren arrestert og senere henrettet. Av denne grunn mistet familien sine besittelser, men ved hjelp fra en velstående dame fikk Origenes midler til å studere videre. Som et resultat av familiens skjebne ivret Origenes nå mer og mer for sitt virke, og han ble allerede i en alder av 18 ansatt som lærer ved kirkens konvertitt-skole i Alexandria. Hans hengivelse til religionen og prinsippet rundt askese førte til at han kastrerte seg selv. Ung og ambisiøs bestemte Origenes seg for å vie hele sitt liv til en ren kristendomsundervisning, som følge av dette solgte han alle sine bøker – en beslutning han senere kom til å angre. Eusebius siterer et Origenes-brev:
«Jeg hadde bestemt meg for å ofre meg for Ordet – Guds Logos. Men det kom ofte heretikere til meg og like ofte folk som hadde gresk dannelse – de som kalles filosofer. Jeg innså at jeg måtte lære å undersøke deres påstander og læresetninger for å kunne veie dem med tanke på sannheten. Jeg etterlignet dermed Pantenes, som før meg hadde maktet å gi skolerte grekere en grundig forberedelse.»
Videre brøt Origenes med den kirkelige undervisningen av konvertitter, og han begynte å undervise ved den frie filosofi-skolen i Alexandria, grunnlagt av Pantenes som ble etterfulgt av Clemens. Grunnlaget for å kunne undervise i den «greske dannelse» (filosofi), hadde Origenes fått fra en av tidens mest ansette grammaticuser, nemlig grekeren Ammonios Sakkas. Sakkas var også Plotins lærer. Er det da mulig at den kristne platoniker Origenes, og nyplatonismens grunnlegger Plotin, kjente hverandre? De lærde strides om dette.
Det var trolig noe helt nytt i kirken da Origenes hevdet at visst varte straffen i helvete lenge, men siden det ikke finnes straff, uten i den hensikt å frelse, ville selv den verste helvetesstraffen en gang gå over, og de fordømte angre og bli frelst. Gregor av Nyssa var blant de som lot seg overbevise av Origenes om alle menneskers og demoners endelige frelse, men på det femte og de etterfølgende konsiler ble Origenes og hans tilhengere Didymus og Evagrius Pontikus lyst i bann for denne lærens skyld. På 500-tallet ble denne læren likeledes fordømt da den hadde vunnet tilslutning blant munkene i Palestina. Den hadde aldri mange tilhengere, og etter det femte allmenne konsil i 533 var motstanden mot den evigvarende helvetespinen brutt i flere århundrer.
Kirkefedre og teologer flest regnet med at kjønnsforskjellen ville bestå når de døde gjenoppstod, men Origenes og Gregor av Nazianz benektet dette. På 500-tallet forfektet munker av hans skole i Palestina at de oppstandnes legemer ville være kuleformede. Denne læren ble imidlertid bannlyst på en synode i Konstantinopel i 543.
Sognekraft

Sognekraft er  vannkraftprodusent, nettselskap og kreftleverandør med hovedkontor i Vik i Sogn.
Selskapet er eid av de lokale kommunene Vik, Leikanger, Sogndal, Balestrand og Luster samt Luster Energiverk og BKK.
Sognekraft eier blant annet Årøy kraftverk og 12 % i Vikfalli kraftverk som består av kraftverkene Refsdal, Hove og Målset
Årlig produksjon er ca. 700 GWh.
Selskapet har konsesjon for levering av strøm til eierkommunene unntatt Luster og til deler av Lærdal kommune.
Meniñ Qazaqstanım

På kasakhisk

Алтын күн аспаны,

Алтын дән даласы,

Ерліктің дастаны, Еліме қарашы!
Ежелден ер деген,

Даңқымыз шықты ғой,

Намысын бермеген,

Қазағым мықты ғой!
Қайырмасы:
 Менің елім, менің елім,
 Гүлің болып егілемін,
 Жырың болып төгілемін, елім!
 Туған жерім менің — Қазақстаным!
Ұрпаққа жол ашқан,

Кең байтақ жерім бар.

Бірлігі жарасқан,

Тәуелсіз елім бар.
Қарсы алған уақытты,

Мәңгілік досындай.

Біздің ел бақытты,

Біздің ел осындай!
Қайырмасы (2 pem)

Transliterasjon

Altın kün aspanı,

Altın dän dalası,

Erlikting dastanı, Elime qarasjı!
Ezjelden er degen,

Dangqımız sjıqtı ğoj,

Namısın bermegen,

Qazağım mıqtı ğoj!
Qayırması:
 Mening elim, mening elim,
 Güling bolıp egilemin,
 Zjırıng bolıp tögilemin, elim!
 Twğan zjerim mening — Qazaqstanım!
Urpaqqa zjol asjqan,

Keng bajtaq zjerim bar.

Birligi zjarasqan,

Täwelsiz elim bar.
Qarsı alğan waqıttı,

Mänggilik dosınday.

Bizding el baqıttı,

Bizding el osındaj!
Qayırması (2 rem)

På norsk

Gyldne sol på himmelen,

Gyldne frø på steppene,

En legende av mot, Se på mitt land!
Fra antikken,

Vår heroiske heder kom fram,

De ga ikke opp sin ære,

Mitt kasakhiske folk er sterkt!
Refreng:
 Mitt moderland, mitt moderland
 Mens du blomstrer skal jeg vokse
 Som du synger skal jeg flyte, mitt land!
 Mitt hjemland, mitt Kasakhstan!
Veien ble åpnet av forfedrene,

Ved det enorme landet jeg har.

Dens samhold er forsvarlig,

Jeg har et uavhengig land.
Det åpnet armene for tidens tann

Som en evig venn,

Vårt land er velsignet!

Vårt land er slik!
Refreng: (to ganger)
Ray Adams

Karriere

På 1950-tallet var han vokalist i flere danseorkestre. Artistnavnet Ray Adams tok han først da han ble lansert i England i 1961. Han slo igjennom med sangen «Violetta», som ble en storselger både i Sverige og i andre land. Asbjørnsen spilte inn mer enn 400 sanger på fem ulike språk. Foruten Norge og Sverige oppnådde han en del suksess i England, Italia, Tyskland, USA, Filippinene og New Zealand.
Asbjørnsen var en av de virkelig store folkeparkartistene på 1960-tallet med rekordsommeren 1962, da han opptrådte på mer enn 180 steder. Turnévirksomheten var også stor etter dette, med ofte opp i mot 120 ulike steder en folkeparkssommer. 
Asbjørnsen hadde hits på Svensktoppen, Kvällstoppen, Tio i Topp og Radio Nords toppliste. I Norge var han på VGs singleliste i 51 uker. Han opptrådte dessuten i ulike kroshow, blant annet i suksessen Hallå där med Anita Lindblom og Tjadden Hällström. Den ble satt opp på Berns i Stockholm, Restaurang Lorensberg i Göteborg og Hotell Kramer i Malmö i 1969.
Asbjørnsen representerte Norge i Schlagerfestival der Ostseestaaten i Rostock i 1969 og 1970, hvor han kom på henholdsvis første- og andreplass. Disse vinnerbidragene ble utgitt på en samle-LP i 1972 av det østtyske selskapet Amiga. Da Norsktoppen begynte i 1973 var Asbjørnsen blant de første på listen med «Milaja». I 1975 var det mest vaskeriet hjemme i Oslo som opptok hans tid.
I 1982 bosatte han seg i Uddevalla, hvor han åpnet en salatbar. I 1985 ble det - etter ti år - platecomeback, nå på LP-albumet Skattkistan sammen med Anna-Lena Löfgren. Så sent som i 1987 lå han på Svensktoppen med sangen «Låt oss hjälpas åt».
På eldre dager gjorde Asbjørnsen en del sporadiske opptredener, blant annet med Bohuslän Big Band, Anna-Lena Löfgren og frem til og med 2002 i showet Minnenas Melodier. 
I forbindelse med hans 70-årsdag ble selvbiografien Hör min sång - boken om Ray Adams (skrevet av Ingmar Norlén) utgitt. 
Han døde av leukemi i 2003.
Amandaprisen 2012

Amandaprisen 2012 ble delt ut fredag 17. august 2012 under Den norske filmfestivalen i Haugesund. Det var 28. gang Amandaprisen ble delt ut.
Filmene som ble vurdert til prisutdelingen var filmer som hadde premiere på norske kinoer i perioden 1. juli 2011 til 30. juni 2012. Amandaprisen ble delt ut i 18 ulike kategorier, og nominasjonene til kategoriene ble gjort av en jury ledet av Jan Eggum. De nominerte filmene ble offentliggjort på en pressekonferanse 19. juni.
Den mest prestisjetunge prisen, «Beste norske kinofilm», gikk til Få meg på, for faen!, og ble delt ut av kulturminister Anniken Huitfeldt. Juryen fikk imidlertid kritikk for ikke å ha nominert filmene Hodejegerne og Oslo, 31. august.

Vinnere og nominerte

Vinnerne i hver kategori er uthevet.
Spezialisierten Einsatzkräfte der Marine

Spezialisierten Einsatzkräfte der Marine(SEK M) er i dag landkomponentet i den tyske marine og er av bataljonsstørrelse.
SEK M består av 1 stabs- og forsøkskompani, 1 kampsvømmerkompani, 1 minedykkerkompani, 1 bordingskompani, 1 styrkebeskyttelseskompani og 1 utdanningsinspeksjon.
Chariot

«Chariot» er en fransk melodi som med engelsk tekst ble spilt inn på plate av Little Peggy March.  Melodien var skrevet av Franck Pourcel (under psevdonymet J.W. Stole) samt av hans venn og bandlederkollega Paul Mauriat (under psevdonymet Del Roma). Den franske teksten ble skrevet av Jacques Plante. Melodien var tilpasset av amerikaneren Arthur Altman og den engelske teksten ble skrevet av Norman Gimbel. Den engelske tittelen er «I Will Follow Him».

Franske versjoner

Sangen begynte som et instrumentalstykke, innspilt av Pourcel i 1961 og inkludert på den europeiske LP-utgivelsen «Amour Dance, A Violpns. No. 17». På samme tid var den også inkludert på EP-utgivelsen «La Voix de son Maitre».
Pourcels originalinnspilling var populær på middle of the road- og easy listening-radiostasjonene. Mauriat selv spilte inn en instrumentalversjon på plate i 1976 med en discobeat og anvendte moog synthesizer.
I 1962 spilte engelske Petula Clark inn «Chariot» på plate. Petula Clark sang også de tyske og italienske versjonene (de ble store hits).

Amerikansk versjon

Little Peggy March med orkester dirigert av Sammy Lowe utgav en engelskpråklig versjon på single RCA Victor. B-siden var «Wind-Up Doll». Produsenter var Hugo & Luigi. Peggy March også sang den japanske versjonen som inneholdt noe av teksten fra den engelske versjonen.

Norsk versjon

Lars Mjøen skrev en humoristisk norsk tekst, «Torsken kommer!». Sangen ble utgitt av KLM som Brødrene Dal på singlen PolyGram 2052 206 samt på LP-platen Spektralplate (Polydor 2382 135) i 1982.
Du er mitt eventyr

Handling

Tore, som er journalist på Dagens Nytt i Stockholm, møter en ny medarbeider, Lena Bergström, på arbeidsplassen sin. Lena har skrevet det intervjuet som han selv egentlig burde ha gjort. Nå skal de dele kontor, han og denne nyansatte, som ikke har truffets under de beste omstendigheter. 
Lena er veldig effektiv og ambisiøs. Dette får Tore til å føle seg stadig mer fortrengt i sitt tidligere egne rom. Tore føler også en tiltrekning til Lena og under et felles oppdrag i fjellene viser han sine følelser. Innen kort tid er de gift. Samtidig fortsetter Lenas journalistiske fremganger.
Paret får en sønn og de ansetter en hushjelp for at de begge skal kunne arbeide, men hushjelpen sier opp og etter å ha avskjediget sin fjerde hushjelp avgjør Tore saken. Ettersom han tjener mindre blir han helt enkelt hjemme med sønnen. 
Lena er glad over at hun kan satse på sin karriere og hun jobber veldig intensivt. Tore får se stadig mindre til henne. En dag ringer det på døren. Utenfor står en ung kvinne, Chris Blom, som er elev på Konstfack. Hun prater om et utannonsert rom. Tore, som er noe overrasket over dette, går likevel med på at hun flytter inn. Nå er det helt plutselig Lena som ikke henger med og som føler seg seg utenfor.
Norge Ski Club

Norge Ski Club er en skiklubb i Fox River Grove, nordvest for Chicago i Illinois, USA. Klubben ble stiftet 12. november 1905 av norske immigranter, og er en av flere amerikanske skiklubber som regner seg som landets eldste kontinuerlig drevne skiklubb.
Blant stifterne av skiklubben var Karl Hovelsen, som hadde kommet fra Norge samme år. Han fant området der klubbens hoppbakke skulle bygges, og konstruerte bakken. Cary Hill ble åpnet i 1907, og er den eldste hoppbakken i USA som har vært i kontinuerlig drift (med årlige renn). Den største bakken i Cary Hill har i dag størrelse K70.
I 1937 og 1954 bygde skiklubben en midlertidig hoppbakke på stadionet Soldier Field i Chicago (i dag hjemmebanen til amerikansk fotball-laget Chicago Bears), og arrangerte oppvisningshopprenn der. Bakken var bygd av tre, og skal ha hatt K-punkt 50 meter. Til underlag i bakken ble det brukt knust is.
Norge Ski Club inviterte i 1932 Johanne Kolstad og Hilda «Nusse» Braskerud til å komme til USA og delta i oppvisningsrenn. De to norske jentene, som da var 19 og 16 år gamle, hadde imponert i mange renn i 1931 og 1932 og blitt svært populære. Nusse Braskerud fikk ikke lov av foreldrene sine til å reise, men Johanne Kolstad dro til USA i januar 1933. Hun debuterte på amerikansk jord i Cary Hill, og hoppet siden i en mengde bakker over store deler av Nord-Amerika fram til 1938.
Norge Ski Club har arrangert USAs nasjonale mesterskap i skihopping seks ganger, i 1912, 1918, 1922, 1931, 1934 og 1962. Alle rennene har blitt avholdt i Cary Hill.